钦定古今图书集成/理学汇编/学行典/第186卷 > 勾龙弘道
## 钦定古今图书集成/理学汇编/学行典/第186卷 > 勾龙弘道

按《录异记》：“勾龙弘道居梓潼山下偃武亭南，庐墓于
官路之东，年逾八十，发长丈馀。父母二坟各生紫芝
一茎，高六七寸，驯伏猛兽，以为常焉。广明辛丑岁，僖
宗幸蜀，亲幸其第，坐于庭中巨石上。弘道寻作亭子，
覆护其石。乙巳年驾回，又临幸之，颁赐钱帛衣物甚
多，来往皆如之。驾驻剑州，诏复其租赋三年，仍赐旌
表。”